Von Staudt virkede fra [[1835]] som [[professor]] i matematik ved [[universitetet i Erlangen]]. Han har i sine værker ''Geometrie der Lage''
(1847) og ''Beiträge zur Geometrie der Lage'' (1856—60) udført et betydningsfuldt arbejde for den af [[Jean-Victor Poncelet|Poncelet]], [[Michel Chasles|Chasles]] og [[Jakob Steiner|Steiner]] uddannede moderne rene [[geometri]], ved at give den et udelukkende projektivt grundlag, og sætte den i stand til lige så udtømmende som den analytiske geometri at behandle både reelle og imaginære rumstørrelser. Hans definition af reelle rækkers projektivitet lider dog af mangler, som andre har bødet på. Von Staudt har bevist en interessant sætning om de [[Bernoullital|Bernoulliske tal]]. Han er mellem de første, der har opstillet almindelige sætninger om [[grafisk]]e [[kurver]].
Matematik